International University Audentes (IUA) on üsna noor kõrgkool ning seetõttu on olnud loomulik, et varasematel aegadel ei olnud teadustegevus ülikooli jaoks esmajärgulise tähtsusega. Takistavateks faktoriteks on seni olnud ka põhikohaga õppejõudude suur õppetööalane koormus, rahaliste vahendite ning teiste  ressursside piiratus. Kuid juba praeguseks ajaks on olukord olulisel määral muutunud. Tänane International University Audentes on mitmete väiksemate erakõrgkoolide liitmise tulemusel suutnud kujundada välja õppejõudude kaadri, kellel on arvestatav uurijapotentsiaal ning teadustöö ja rahvusvahelise koostöö kogemus.